ทองคำปิดพุ่ง 25.6 ดอลลาร์
สัญญาทองคำตลาดนิวยอร์กปิดเพิ่มขึ้นเป็นวันที่ 3 ติดต่อกัน นักลงทุนเดินหน้าช้อนซื้อเก็งกำไร หนุนสัญญาทองคำพุ่งขึ้นเหนือระดับ 1,400 ดอลลาร์/ออนซ์
23 เม.ย. 2556

สัญญาทองคำตลาดนิวยอร์กปิดเพิ่มขึ้นเป็นวันที่ 3 ติดต่อกัน นักลงทุนเดินหน้าช้อนซื้อเก็งกำไร หนุนสัญญาทองคำพุ่งขึ้นเหนือระดับ 1,400 ดอลลาร์/ออนซ์ 
สัญญาทองคำตลาด COMEX (Commodity Exchange) ส่งมอบเดือนมิ.ย.เพิ่มขึ้น 25.6 ดอลลาร์ หรือ 1.83% ปิดที่ 1,421.2 ดอลลาร์/ออนซ์ 
นักลงทุนยังคงเดินหน้าซื้อเก็งกำไร สะท้อนให้เห็นว่าความต้องการทองคำเพิ่มสูงขึ้น นับตั้งแต่เกิดการเทขายสัญญาทองคำครั้งใหญ่ในช่วงหลายวันก่อนหน้านี้ โดยราคาทองได้ร่วงลงมากกว่า 200 ดอลลาร์/ออนซ์ 
ก่อนหน้านี้ บาร์เคลย์ แคปิตอล ได้ปรับลดการคาดการณ์ราคาทองคำสู่ราคาเฉลี่ยที่ 1,483 ดอลลาร์/ออนซ์ ในปี 2556 และ 1,450 ดอลลาร์ในปี 2557 หลังจากที่ในเดือนมี.ค. บริษัทได้ปรับลดแนวโน้มราคาทองคำสำหรับปีนี้ลง 7.4% สู่ระดับ 1,646 ดอลลาร์